Λήδα (όνομα)

Λήδα είναι ελληνικό γυναικείο κύριο όνομα.

 Ετυμολογία 
Σύμφωνα με τον Γ. Μπαμπινιώτη, το όνομα προέρχεται από το λυδικό lada «γυναίκα, σύζυγος».Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005. 
Στην αρχαιοελληνική μυθολογία, το όνομα της μητέρας της ωραίας Ελένης, της Κλυταιμνήστρας και των Διόσκουρων Κάστορα και Πολυδεύκη από την ένωσή της με τον Δία, ο οποίος την είχε πλησιάσει με μορφή κύκνου. 
Ως σύζυγος του Τυνδάρεω η Λήδα είχε άλλες τρεις κόρες, την Τιμάνδρα, τη Φοίβη και τη Φιλονόη.

 Διάδοση του ονόματος 
Το Λήδα ανήκει στα αρχαιοελληνικά ονόματα που επανήλθαν στο ελληνικό ονοματολόγιο ύστερα από αιώνες, τις παραμονές της επανάστασης του 1821, μαζί με άλλα ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. 
Ενδεικτικά, σήμερα στον ελλαδικό χώρο, σε μια προσπάθεια στατιστικής αποτίμησης της συχνότητας των ελληνικών ονομάτων από τον Απρίλιο του 2009, το βαφτιστικό Λήδα παρουσιάζεται ανάμεσα στις θέσεις 337η–347η των πιο συχνών ονομάτων (232ο–240ό ανάμεσα στα γυναικεία). 
Το φέρουν γύρω στους 1.200 Ελληνίδες ή ποσοστό 0,016%.Χάρης Φουνταλής, «Ελληνικά ονόματα (και ολίγη από στατιστική)» .  
Στην Κύπρο, κατά την απογραφή του πληθυσμού το 2011, το όνομα Λήδα παρουσιάζεται 340ό σε συχνότητα, με 225 εμφανίσεις σε σύνολο 145.612 ή ποσοστό 0,15%.«Πληθυσμός – Συχνότητα Ονομάτων, 2011», Στατιστική Υπηρεσία Κύπρου. 

Μέσω του λατινικού Leda το όνομα διαδόθηκε σε άλλες γλώσσες. Στην Ιταλία εμφανίστηκε με την Αναγέννηση.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 225. 

 Το όνομα σε άλλες γλώσσες 
 αγγλικά, γερμανικά, σλοβακικά: Leda.Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998, ISBN 80-88879-48-5, σ. 157.
 βουλγαρικά, ουκρανικά, ρωσικά: Леда (Λέντα).
 ισπανικά: Ledia· καταλανικά: Lèdia.Josep M. Albaigès i Olivart, Diccionari dels noms de noi, Persona femenins, Edicions 62, Βαρκελώνη 1995, ISBN 84-297-3991-2, σ. 118. 
 ιταλικά: Lèda, Ledina· αντρικό: Lèdo, Ledino.Emidio De Felice, ό.π.
 τσέχικα, ουγγρικά: Léda.Milan Mataján και Matei Považaj, ό.π.

 Εξωτερικοί σύνδεσμοι 

Ατομική Λήδα (Leda atómica), πίνακας του 1949 του Νταλί.

Παραπομπές

Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία